ตลาดหุ้นเอเชียสดใส ขานรับเจรจาการค้าสหรัฐฯ-จีนคืบหน้า
ตลาดหุ้นเอเชียสดใส ขานรับเจรจาการค้าสหรัฐฯ-จีนคืบหน้า
ตลาดหุ้นเอเชียสดใส ขานรับเจรจาการค้าสหรัฐฯ-จีนคืบหน้า
8 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากที่ดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮเมื่อคืนนี้ ขานรับสัญญาณบวกในการเจรจาการค้า หลังจากสหรัฐและจีนได้ตกลงกันที่จะทยอยยกเลิกการจัดเก็บภาษีสินค้านำเข้าของแต่ละฝ่าย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,550.04 จุด เพิ่มขึ้น 219.72 จุด, +0.94% 
ดัชนี SSE Composite ตลาดหุ้นจีนเปิดวันนี้ที่ 2,993.98 จุด เพิ่มขึ้น 15.27 จุด, +0.51% 
ดัชนี HSI ตลาดหุ้นฮ่องกงเปิดวันนี้ที่ 27,894.56 จุด เพิ่มขึ้น 47.33 จุด, +0.17% 
ดัชนี TAIEX ตลาดหุ้นไต้หวันเปิดวันนี้ที่ 11,620.89 จุด เพิ่มขึ้น 14.33 จุด, +0.12% 
ดัชนี KOSPI ตลาดหุ้นเกาหลีใต้เปิดวันนี้ที่ 2,154.18 จุด เพิ่มขึ้น 9.89 จุด, +0.46% 
ดัชนี FTSE STI ตลาดหุ้นสิงคโปร์เปิดวันนี้ที่ 3,273.61 จุด ลดลง 12.11 จุด, -0.37% 
ดัชนี FBMKLCI ตลาดหุ้นมาเลเซียเปิดวันนี้ที่ 1,607.09 จุด ลดลง 2.24 จุด, -0.14%
โดยกระทรวงพาณิชย์จีนแถลงเมื่อวานนี้ว่า สหรัฐและจีนได้ตกลงกันที่จะทยอยยกเลิกการจัดเก็บภาษีสินค้านำเข้าของแต่ละฝ่ายที่มีการกำหนดขึ้นในช่วงที่สหรัฐและจีนทำสงครามการค้าก่อนหน้านี้
ขณะที่สำนักข่าวซินหัวของทางการจีนรายงานว่า จีนกำลังพิจารณายกเลิกข้อจำกัดต่อการนำเข้าสัตว์ปีกจากสหรัฐ ซึ่งถือเป็นข่าวในด้านบวก เนื่องจากก่อนหน้านี้จีนได้สั่งห้ามนำเข้าสัตว์ปีกและไข่จากสหรัฐนับตั้งแต่เดือนม.ค.2558 หลังเกิดการแพร่ระบาดของโรคไข้หวัดนก ซึ่งทำให้การส่งออกสัตว์ปีกของสหรัฐทรุดตัวลง หลังจากที่เคยส่งออกผลิตภัณฑ์สัตว์ปีกมากถึง 390 ล้านดอลลาร์ไปยังจีนในปี 2557